Source: https://www.zakonypreludi.sk/zz/1966-118
Timestamp: 2020-08-09 14:00:19+00:00

Document:
118/1966 Zb. Vládne nariadenie o stabilizačnom odvode spotrebných a výrobných družstevných organizácií | Aktuálne znenie
118/1966 Zb.
Nariadenie vlády č. 118/1966 Zb.Vládne nariadenie o stabilizačnom odvode spotrebných a výrobných družstevných organizácií
(v znení č. 17/1968 Zb.)
Platnosť od 28.12.1966 do31.12.1968
o stabilizačnom odvode spotrebných a výrobných družstevných organizácií
Vláda podľa § 9 ods. 1 zákona č. 83/1966 Zb. o štvrtom päťročnom pláne rozvoja národného hospodárstva Československej socialistickej republiky nariaďuje:
Spotrebné a výrobné družstvá, podniky Sväzu spotrebných družstiev a Sväzu výrobných družstiev vykonávajú stabilizačný odvod podľa § 4 ods. 2 a § 8 zákona č. 83/1966 Zb. o štvrtom päťročnom pláne rozvoja národného hospodárstva ČSSR (ďalej len „zákon“) a podľa § 25 a 41 vládneho nariadenia č. 100/1966 Zb. o plánovitom riadení národného hospodárstva, pokiaľ v ďalších ustanoveniach nie je ustanovené inak.
(4) Ministerstvo financií po vyjadrení Sväzu výrobných družstiev v prípade pochybností rozhodne, či sa organizácia považuje za nepriemyslové výrobné družstvo podľa odseku 1.
(1) Výrobné družstvá invalidov pre občanov s ťažším zdravotným poškodením stabilizačný odvod nevykonávajú. Ostatným výrobným družstvám invalidov sa stabilizačný odvod podľa § 8 ods. 1 zákona ustanovuje vo výške 18 %; zvýšenie stabilizačného odvodu podľa § 8 ods. 2 zákona sa na tieto družstvá nevzťahuje.
(2) Stabilizačný odvod výrobných družstiev stavebných, družstiev ľudovej umeleckej a umelecko-remeselníckej výroby, družstiev vybratých úzkoprofilových odborov výroby stavebných hmôt sa zvyšuje za každé 1 % ročného prírastku počtu pracovníkov o 0,3 % objemu vyplatených miezd.
(3) Zrušený od 27. 2. 1968.
(4) Zrušený od 27. 2. 1968.
(1) Družstevným organizáciám, na ktoré sa vzťahujú ustanovenia § 2 ods. 1 a § 3, nemožno ustanoviť prirážku k stabilizačnému odvodu podľa § 8 ods. 3 zákona. Priemyslovým výrobným družstvám nemožno ustanoviť prirážku k stabilizačnému odvodu, ak podiel činností uvedených v § 2 ods. 2 presiahne výšku 50 % z celkových výkonov; v ostatných prípadoch túto prirážku nemožno ustanoviť z tej časti vyplatených miezd, na ktorú sa nevzťahuje zvýšenie stabilizačného odvodu podľa § 2 ods. 2.
(2) Stabilizačný odvod platia družstevné organizácie do rozpočtu príslušného národného výboru spôsobom ustanoveným v § 29 vládneho nariadenia č. 100/1966 Zb. o plánovitom riadení národného hospodárstva; družstevné organizácie môžu s národným výborom dohodnúť platenie stabilizačného odvodu v rovnakých lehotách platných pre odvod dôchodkovej dane družstiev.
Na družstevné organizácie, v ktorých sa neuplatňuje zainteresovanosť na hrubom dôchodku alebo na zisku, sa stabilizačný odvod ani prirážka k tomuto odvodu nevzťahuje.

References: § 9
 § 4
 § 8
 § 25
 § 8
 § 8
 § 2
 § 3
 § 8
 § 2
 § 2
 § 29